Diari Oficial de la Generalitat Valenciana


Sumari del DOGV 2213, del 23-02-1994 (1994/830630)

DECRET 27/1994, de 8 de febrer, del Govern Valencià, pel qual s'acorda la supressió de la Direcció General de Turisme, de la Conselleria d'Indústria, Comerç i Turisme.
-----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/02/08/27/dof/vci/html**

### Dades del document

Número de DOGV
:   2213

Data del DOGV
:   23-02-1994

Secció del DOGV
:   DISPOSICIONS GENERALS

Número del document
:   1994/830630


Data del document
:   08-02-1994

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

DECRET 27/1994, de 8 de febrer, del Govern Valencià, pel qual s'acorda la supressió de la Direcció General de Turisme, de la Conselleria d'Indústria, Comerç i Turisme. [94/1118]  
La Llei 6/1993, de 31 de desembre, de Pressupostos de la Generalitat Valenciana per a 1994, inclou determinades mesures dirigides a reordenar el sector de l'administració institucional de la Generalitat Valenciana.  
L'article 49 de l'esmentada llei modifica la disposició addicional setena de la Llei 7/1991, de 28 de desembre, de Pressupostos de la Generalitat Valenciana per a 1992, i possibilita l'Institut Turístic Valencià (ITVA) executar funcions d'ordenació en matèria de turisme, d'acord amb el que es determine reglamentàriament.  
Pel que s'exposa, a proposta del Conseller d'Indústria, Comerç i Turisme i amb la deliberació prèvia del Govern Valencià, en la reunió del dia 8 de febrer de 1994,  
DECRETE  
Article primer  
El desenvolupament i l'execució de la política de la Generalitat Valenciana en matèria d'ordenació del turisme es realitzarà, sota la directa autoritat del Conseller d'Indústria, Comerç i Turisme, a través de l'Institut Turístic Valencià (ITVA) i de la Secretaria General de la Conselleria.  
Article segon  
Correspondran al Director General de l'Institut Turístic Valencià (ITVA) l'exercici de les competències que l'ordenament jurídic vigent atribueix a la Direcció General de Turisme, que queda suprimida.  
Article tercer  
L'exercici de les funcions a què es refereixen l'article anterior es realitzarà subjecte a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposicions de desenvolupament i a les altres normes que resulten d'aplicació en l'execució de tals funcions.  
Article quart  
Contra els actes que dicte el Director General de l'ITVA en l'exercici de les competències a què es refereix l'article segon, podrà interposar-se recurs ordinari davant el Conseller d'Indústria, Comerç i Turisme.  
Article cinquè  
El personal funcionari actualment destinat a l'àrea de Turisme i en els serveis territorials de Turisme, adscrit orgànicament a la Secretaria General de la Conselleria d'Indústria, Comerç i Turisme, dependrà funcionalment del Director General de l'ITVA per a l'exercici de les funcions administratives previstes en l'article segon.  
Article sisè  
Les referències que l'ordenament jurídic vigent realitza a la Direcció General de Turisme s'entendran fetes a l'Institut Turístic Valencià (ITVA).  
DISPOSICIONS FINALS  
Primera  
Per la Conselleria d'Economia i Hisenda es dictaran les disposicions necessàries i es realitzaran les modificacions pressupostàries que resulten necessàries per a l'aplicació del que disposa aquest decret, amb efectes des del dia 1 de gener de 1994.  
Segona  
S'autoritza al Conseller d'Indústria, Comerç i Turisme per a dictar totes les disposicions que siguen necessàries per al desenvolupament i l'execució d'aquest decret.  
Tercera  
Aquest decret vigirà el dia en què es publique en el Diari Oficial de la Generalitat Valenciana.  
València, 8 de febrer de 1994  
El President de la Generalitat Valenciana,  
JOAN LERMA I BLASCO  
El Conseller d'Indústria, Comerç i Turisme,  
MARTíN SEVILLA JIMÉNEZ


Còpia Permalink ELI